XXVII Dia de la Bici de la plaça El.líptica
18 setembre 2018

## XXVII Dia de la Bici de la plaça El.líptica18 setembre 2018Última actualització: 14 juliol 2025

![](../gestion/img/_AO_1018-copia.jpg)  
  

El **president de la Junta de Districte de la Plaça El·liptica-República Argentina, Nahuel González**, acompanyat de les **representants de l’Associació Veïnal de la Plaça El·líptica, Elisa Carbó i Mireia Santulario**, han presentat aquest matí al **27a edició del Dia de la Bici de la plaça El·líptica**, que tindrà lloc el pròxim diumenge, 23 de setembre.  

        _“És un dia molt especial, volem que la ciutadania de totes les edats gaudisca d’una forma lúdica d’espais tan meravellosos com la marjal de Gandia”_, ha desitjat González.  

        A les 9.30 h serà la concentració en la plaça El·líptica i l’eixida cap l’Alqueria del Duc està prevista a les 10 h. _“Les persones que no tinguen bicicleta rebran abonaments per a fer ús del servei públic SaforBici. També s’hi obsequiarà samarretes als participants. Als Ullals hi haurà avituallament i repartirem bolets per a una rifa que farem a la tornada, en la plaça, gràcies a la col·laboració d'empreses i comerços del barri”_, ha explicat Carbó.  

        Finalment, Santulario ha convidat _“tota la ciutadania a participar i gaudir de la bicicletada popular. Esperem comptar amb més de 300 participants”_.